CELEX: 32015R2031
Language: da
Date: 2015-11-13 00:00:00
Title: Kommissionens gennemførelsesforordning (EU) 2015/2031 af 13. november 2015 om ændring af forordning (EF) nr. 1918/2006 om åbning og forvaltning af et toldkontingent for olivenolie med oprindelse i Tunesien

14.11.2015   
            
            
               DA
            
            
               Den Europæiske Unions Tidende
            
            
               L 298/4
            
         KOMMISSIONENS GENNEMFØRELSESFORORDNING (EU) 2015/2031
   af 13. november 2015
   om ændring af forordning (EF) nr. 1918/2006 om åbning og forvaltning af et toldkontingent for olivenolie med oprindelse i Tunesien
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187, litra a), c) og d), og
   ud fra følgende betragtninger:
   
               (1)
            
            
               Ved Kommissionens forordning (EF) nr. 1918/2006 (2) blev der åbnet et årligt toldkontingent for import til Unionen af jomfruolivenolie henhørende under KN-kode 1509 10 10 og 1509 10 90, og som er fuldt ud fremstillet i Tunesien og transporteret direkte fra dette land. I denne forordnings artikel 2, stk. 2, er der fastsat månedlige grænser for den mængde olivenolie, hvortil der kan udstedes importlicenser i forbindelse med den samlede kontingentmængde, som er fastsat i stk. 1 i nævnte artikel. Da det er nødvendigt at træffe foranstaltninger for at forbedre den økonomiske situation i Tunesien, bør samhandelen med olivenolie mellem Unionen og Tunesien lettes ved at mindske den administrative byrde ved forvaltningen af det toldkontingent, som blev åbnet ved forordning (EF) nr. 1918/2006. Det er derfor nødvendigt at tilsidesætte de månedlige grænser, som er fastsat i denne forordnings artikel 2, stk. 2.
            
         
               (2)
            
            
               Den sikkerhedsstillelse, der er omhandlet i artikel 3, stk. 4, i forordning (EF) nr. 1918/2006, bør øges for at sikre opfyldelsen af importforpligtelsen inden for importlicensens gyldighedsperiode.
            
         
               (3)
            
            
               Forordning (EF) nr. 1918/2006 bør derfor ændres.
            
         
               (4)
            
            
               Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   I forordning (EF) nr. 1918/2006 foretages følgende ændringer:
   
               1)
            
            
               I artikel 2 foretages følgende ændringer:
               
                           a)
                        
                        
                           Stk. 2 affattes således:
                           »2.   Kontingentet er åbent hvert år fra den 1. januar.«
                        
                     
                           b)
                        
                        
                           Stk. 3 udgår.
                        
                     
         
               2)
            
            
               I artikel 3 foretages følgende ændringer:
               
                           a)
                        
                        
                           Stk. 1 affattes således:
                           »1.   Uanset artikel 6, stk. 1, i forordning (EF) nr. 1301/2006 kan ansøgere indgive en importlicensansøgning hver uge enten mandag eller tirsdag.«
                        
                     
                           b)
                        
                        
                           Stk. 4 affattes således:
                           »4.   Importlicensen er gyldig fra den faktiske udstedelsesdato, jf. artikel 22, stk. 2, i Kommissionens forordning (EF) nr. 376/2008 (3) indtil den sidste dag i importtoldkontingentperioden.
                           Sikkerhedsstillelsen udgør 20 EUR pr. 100 kg netto.
                           
                              (3)  Kommissionens forordning (EF) nr. 376/2008 af 23. april 2008 om fælles gennemførelsesbestemmelser for ordningen med import- og eksportlicenser og forudfastsættelsesattester for landbrugsprodukter (EUT L 114 af 26.4.2008, s. 3).«"
						
                        
                     
         Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   Den anvendes for den kontingentperiode, der starter den 1. januar 2016.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. november 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 347 af 20.12.2013, s. 671.
   
      (2)  Kommissionens forordning (EF) nr. 1918/2006 af 20. december 2006 om åbning og forvaltning af et toldkontingent for olivenolie med oprindelse i Tunesien (EUT L 365 af 21.12.2006, s. 84).